23. 10. 87 De Europæiske Fællesskabers Tidende Nr. L 300/15 KOMMISSIONENS FORORDNING (EØF) Nr. 3151/87 af 22. oktober 1987 om fangstopgørelser for de fartøjer, der fører en medlemsstats flag og driver fiskeri i visse udviklingslandes fiskerizone KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, | under henvisning til Rådets forordning (FØF) nr. 2241/87 af 23. juli 1987 om fastsættelse af visse foranstaltninger til kontrol med fiskeri (1), særlig artikel 14, og ud fra følgende betragtninger : Fællesskabet anvender fiskeriaftaler indgået med. visse udviklingslande, der hviler på princippet om finansiel godtgørelse for opnåede fiskerirettigheder ; af hensyn til forvaltningen af sådanne fiskeriaftaler, der indebærer, at Fællesskabet giver en væsentlig finansiel modydelse for fiskerirettighederne, og medfører visse forpligtelser for Fællesskabet til at give oplysninger om de opnåede fangster, er det helt afgørende, at Kommissionen holdes underrettet om resultaterne af de aktiviteter, der udøves af fartøjer, som fører en medlemsstats flag, i farvandene under aftalepartnerens jurisdiktion ; der bør derfor indføres en ordning for registrering og meddelelse af fangstoplysninger ; i forordning (EØF) nr. 2241/87 er det for hver bestand eller gruppe af bestande, der er undergivet en TAC eller en kvote, bl.a. fastsat : — at der om bord på fiskerfartøjerne skal forefindes en fortegnelse, i hvilken skipperne skal registrere de opnåede fangster, — at der ved landingen efter hvert togt skal forelægges en landingsopgørelse, — at den berørte medlemsstat skal underrettes om hver omladning af fisk, — at medlemsstaterne skal registrere landingerne ; i medfør af artikel 10 i forordning (FØF) nr. 2241/87 bør disse bestemmelser også anvendes på de bestande, der ikke er underlagt en samlet tilladt fangstmængde (TAC) eller kvote, og som befiskes af Fællesskabets fartøjer i farvande henhørende under ovennævnte udviklingslandes overhøjhed eller jurisdiktion ; ()) EFT nr. L 207 af 29. 7. 1987, s. 1. det bør fastsættes, at medlemsstaterne regelmæssigt meddeler Kommissionen de landede mængder samt andre oplysninger, som de har modtaget vedrørende disse fangster ; Forvaltningskomitéen for Fiskeressourcer har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 1.  Bestemmelserne i artikel 3, 6 og 7, stk. 1, 3 og 4, og artikel 9, stk. 1 og 4, i forordning (EØF) nr. 2241/87 anvendes på aktiviteter, der udøves af Fællesskabets fartøjer ved fiskeri i farvande henhørende under udvik- lingslandes overhøjhed eller jurisdiktion i henhold til en fiskeriaftale mellem Fællesskabet og et af de pågældende lande. 2. Listen over de i stk. I omhandlede lande offentlig- gøres af Kommissionen i De Europæiske Fællesskabers Tidende, udgave C. Artikel 2 1. Hver medlemsstat meddeler inden udgangen af den første måned i hvert kalenderkvartal Kommissionen om de mængder, der er fanget i de pågældende fiskerizoner, og de landinger, der er foretaget i løbet af det foregående kvartal, samt alle oplysninger, der er modtaget i henhold til artikel 7, stk. 1, i forordning (EØF) nr. 2241/87. 2. De oplysninger, der gives i henhold til stk. 1, opstilles i overensstemmelse med skemærne i hilag I og II efter tredjeland og efter art eller gruppe af arter for alle de - bestande, der lever i den pågældende fiskerizone. 3. Kommissionen meddeler medlemsstaterne de oplys- ninger, den modtager i henhold til denne artikel.' Artikel 3 Denne forordning træder i kraft den 1. januar 1988.